Anita Ihle Steen

Anita Ihle Steen (født 11. oktober 1970 oppvokst på Nes) er en norsk lokalpolitiker og medlem av Arbeiderpartiet. Hun ble i 2007 ordfører i Ringsaker etter Thor Lillehovde. Hun stilte ikke til gjenvalg i 2023.

Hun meldte seg inn i Arbeidernes ungdomsfylking etter at en innvandrerbutikk i Brumunddal ble sprengt med dynamitt i 1986. I 1999 ble hun valgt inn i kommunestyret. Fra 2003 var hun leder for politikerkomite nummer 2, og hun ledet blant annet utredningen om eiendomsskatt i kommunen.

Hun er utdannet førskolelærer ved Høgskolen i Hedmark avdeling for lærerutdanning,  og hun har vært barnehageleder.

Referanser

Kilder 
 Portrettintervju i HA Pluss 29. september 2007.

Ordførere i Ringsaker
Lokalpolitikere i Innlandet
Personer fra Ringsaker kommune
Alumni fra Høgskolen i Hedmark
Ap-ordførere i Innlandet